ПОВИК ЗА ИЗБОР НА УЧЕНИЧКИ ПРАВОБРАНИТЕЛ И ЗАМЕНИЦИ НА УЧЕНИЧКИТЕ ПРАВОБРАНИТЕЛИ

**ООУ „Кирил и Методиј“ објавува повик за избор на ученички правобранител и заменици на ученичките правобранители.**

**Ученичкиот правобранител е ученик што ќе се грижи за заштита и почитување на правата на децата во училиштето, кој ќе има обврска да ги промовира правата на детето, да препознава повреда на детските права во рамките на училиштето и да ги пријави сите случаи на повреда на детските права до надлежните органи во и надвор од училиштето** (училиштен кадар и Народен правобранител).

 **I. УСЛОВИ ЗА УЧЕСТВО**

Право на пријавување за функцијата ученички правобранител имаат учениците од **7, 8 или 9** одделение.

 Право на пријавување за функцијата заменик на ученичкиот правобранител имаат учениците од **6, 7 и 8 одделение**.

**II. НАЧИН И РОК НА ПРИЈАВУВАЊЕ**

Документи за пријавување: пријава и мотивационо писмо.

Заинтересираните кандидати можат да подигнат пријава од педагошко-психолошката служба во училиштето. Потребно е кандидатите да ја пополнат и да ја достават пријавата до педагошко-психолошката служба.

 Мотивационо писмо се доставува во слободна форма.

 **Краен рок за поднесување на документите**: **08.10.2021 до 13 часот**

**III. КРИТЕРИУМИ ЗА ИЗБОР**

Избор за ученички правобранител и негови заменици вршат **учениците од 7 до 9 одделение** според следните критериуми:

 **– пол,**

**– возраст,**

**– основно познавање на детските права,**

 **– мотивација за пријавувањето,**

**– комуникациски и организациски способности,**

**– етничка припадност,**

 **– претходно искуство, односно вклученост во воннаставните активности.**

**IV. ЗАДАЧИ И ОБВРСКИ на ученичкиот правобранител и неговите заменици:**

• учество на воведна обука за улогата и обврските на ученичкиот правобранител, организирана од страна на педагошко-психолошката служба (тимот за поддршка на ученичко учество);

 • промовирање на правата на детето во училиштето преку едукативни – врснички работилници и информативни настани;

 • прибирање на претставки – поплаки од учениците (препознавање на прекршување на детските права и обезбедување заштита за почитување на детските права);

 • редовна комуникација и координација со педагошко-психолошката служба.

**Мандатот на избраниот ученички правобранител и замениците на правобранителите е 2 (две) учебни години (доколку правобранителот е 9 одделение, неговиот мандат е една учебна година).**

Лице за контакт: Ана Пушкова Ѓоргиева ( училишен психолог )

 Град: Свети Николе /Датум: 04.10.2021\_